b'\n_START_ARTICLE_\nRuotsinsuomalaisten p\xc3\xa4iv\xc3\xa4\n_START_SECTION_\nVietto\n_START_PARAGRAPH_\nSuurin osa suomen kielen hallintoalueen kunnista liputtaa juhlap\xc3\xa4iv\xc3\xa4n\xc3\xa4, ja liputtavista l\xc3\xa4hes kaikki ruotsinsuomalaisten lipulla. Kyseess\xc3\xa4 ei kuitenkaan ole virallinen liputusp\xc3\xa4iv\xc3\xa4._NEWLINE_Juhlap\xc3\xa4iv\xc3\xa4\xc3\xa4 vietet\xc3\xa4\xc3\xa4n ymp\xc3\xa4ri Ruotsia, muun muassa Tukholmassa, Eskilstunassa, G\xc3\xb6teborgissa, V\xc3\xa4ster\xc3\xa5sissa ja Nykvarnissa. P\xc3\xa4iv\xc3\xa4n ohjelmaan on kuulunut konsertteja, tanssiesityksi\xc3\xa4, kirjailijavierailuja, karaoketansseja ja teatteriesityksi\xc3\xa4 lapsille. Esimerkiksi vuonna 2017 Tukholman kaupungintalolla j\xc3\xa4rjestettyyn juhlaan osallistui yli tuhat ihmist\xc3\xa4. Erityisesti vuonna 2013 juhla oli merkitt\xc3\xa4v\xc3\xa4 monilla paikkakunnilla, jolloin p\xc3\xa4iv\xc3\xa4\xc3\xa4 juhlittiin virallisin seremonioin ensimm\xc3\xa4ist\xc3\xa4 kertaa._NEWLINE_Vuonna 2019 Ruotsin radion \xc3\xa4\xc3\xa4nestyksess\xc3\xa4 ruotsinsuomalaisuuden symboliseksi tunnusel\xc3\xa4imeksi \xc3\xa4\xc3\xa4nestettiin hylje.'